**БЪЛГАРИЯ**

(Включва се името на държавата с главни букви на български език.)

**Цена**

Няма изискване за отпечатване на цената върху вторичната опаковка.

**Реимбурсиране**

Няма изискване за отпечатване на условията за реимбурсиране върху вторичната опаковка.

На вторичните опаковки на мостри, предназначени за безплатно предоставяне, трябва да фигурира надпис:

Безплатна мостра

**Изисквания по отношение на означенията върху вторичната опаковка, съгласно класификацията на лекарствените продукти според ЗЛПХМ:**

− При лекарствени продукти, отпускани без лекарско предписание, трябва да фигурира следният израз:

Без лекарско предписание

− При лекарствени продукти, отпускани по лекарско предписание (включително на ограничен режим на отпускане), трябва да фигурира следният израз:

По лекарско предписание

− При лекарствени продукти, отпускани по специално лекарско предписание, трябва да фигурира следният израз:

По специално лекарско предписание

* при лекарствени продукти, съдържащи наркотични вещества, върху вторичната опаковка допълнително трябва да бъдат отпечатани две, диагонално разположени червени ленти
* при лекарствени продукти, съдържащи психотропни вещества, върху вторичната опаковка допълнително трябва да бъдат отпечатани две, диагонално разположени сини ленти

− При лекарствени продукти, ограничени за приложение само в болнични условия, трябва да фигурира следният израз:

За болнична употреба

**Идентификация и автентичност**

Приема се, но не се изисква отпечатване на баркод върху вторичната опаковка.

**Символи и пиктограми**

Върху вторичната опаковка на лекарствения продукт се изисква включване на маркировка за разделно събиране и рециклиране, съгласно Закона за управление на отпадъците и актовете по прилагането му.

Означенията върху вторичната опаковка може да включват символи и пиктограми, както и друга информация, в пълно съответствие с данните в КХП и полезна за пациента, като се изключва всякакъв елемент на реклама.

**Свободно избрано (търговско) име**

Свободно избраното име се включва в blue box на български език.

**Международно непатентно име (INN) или общоприето име**

INN или общоприетото име се включва в blue box на английски език.